6. ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ Αριθ. 42.671 της 15 Δεκ. 1953/12 Απρ.  1954  Περί συγκροτήσεως παρά τω Πολιτικώ Γραφείω του Προέδρου της Κυβερνήσεως Ειδικής Υπηρεσίας Ελέγχου Κρατικών Αυτοκινήτων. Έχοντες υπ’ όψει τας διατάξεις του υπ’ αριθ. 2396/1953 Ν.Δ/τος «περί κανονισμού χρήσεως και κινήσεως αυτοκινήτων οχημάτων του Δημοσίου κλπ.», ως και την ανάγκην παρακολουθήσεως εκ του σύνεγγυς των, δια των εν άρθρ. 10 του Ν.Δ. 2396/1953 αναφερομένων ημετέρων αποφάσεων και των εν συνεχεία εκδοθεισών τοιούτων, επιβληθέντων περιοριστικών μέτρων και ορίων εις την κίνησιν των αυτοκινήτων οχημάτων του Δημοσίου, λοιπών Νομικών Προσώπων, Οργανισμών, Ιδρυμάτων κλπ., και επιθυμούντες όπως η όλη εργασία της παρακολουθήσεως και ελέγχου των μέτρων τούτων διεξάγηται κατά τρόπον ομοιόμορφον, ταχύν και αποτελεσματικόν, αποφασίζομεν. Ι.α)Συγκροτούμεν παρ’ ημίν την υπό του άρθρ. 1 του ως άνω Ν.Δ. 2396/53 προβλεπομένην Ειδικήν Υπηρεσίαν υπό τον τίτλον «Υπηρεσία Ελέγχου Κρατικών Αυτοκινήτων» την διεύθυνσιν της οποίας και ανατίθεμεν εις τον Γενικόν Διευθυντήν του παρ’ ημίν Πολιτικού Γραφείου. β)Η Υπηρεσία αύτη υπάγεται ιεραρχικώς υπό το Πολιτικόν ημών Γραφείον, αποτελούσα ίδιον Τμήμα αυτού, το δε προσωπικόν αυτής λαμβάνεται δι’ αποσπάσεως εξ άλλων Υπηρεσιών, κατ’ επιλογήν του αναγκαιούντος αριθμού Δημοσίων υπαλλήλων (Πολιτικών και Στρατιωτικών), εντός των υφισταμένων οργανικών θέσεων των υπηρεσιών εξ ων προέρχονται ούτοι. γ)Ο Γενικός Διευθυντής του παρ’ ημίν Πολιτικού Γραφείου καθιστάμενος συμφώνως τοις ανωτέρω, υπεύθυνος δια την ομαλήν λειτουργίαν της Υπηρεσίας Ελέγχου Κρατικών Αυτοκινήτων, δύναται να προσλαμβάνη ως βοηθούς του ένα Συνταγματάρχην του Σώματος Εφοδιασμού και Μεταφορών εν ενεργεία ή αποστρατεία και ένα ανώτερον Οικονομικόν υπάλληλον, ους κατά την κρίσιν του διαθέτει αναλόγως, προς εκπλήρωσιν των εκ της ως άνω συγκροτουμένης «Υπηρεσίας Ελέγχου Κρατικών Αυτοκινήτων» απορρεουσών αρμοδιοτήτων αυτού. ΙΙ.Αι αρμοδιότητες και αι υποχρεώσεις της κατά τα ανωτέρω συγκροτουμένης Υπηρεσίας είναι αι ακόλουθοι: Η εποπτεία και ο έλεγχος της καλής και πιστής εφαρμογής των υπό του Ν.Δ. 2396/1953 θεσπισθεισών περιοριστικών διατάξεων εις την διάθεσιν και κίνησιν των αυτοκινήτων εν γένει οχημάτων, ως και των δια των ημετέρων αποφάσεων κατ’ εφαρμογήν του ως άνω Ν.Δ/τος επιβληθέντων περιοριστικών μέτρων και ορίων εις τα αυτοκίνητα οχήματα του Δημοσίου και λοιπών Νομικών Προσώπων, Οργανισμών, Ιδρυμάτων κλπ. των διαλαμβανομένων εν άρθρ. 1 του ως άνω Ν.Δ/τος . Προς τον σκοπόν τούτον η «Υπηρεσία Ελέγχου Κρατικών Αυτοκινήτων» ειδικώτερον: α)Τηρεί γενικά μητρώα των κρατικών και λοιπών εν γένει οχημάτων, εμφαίνοντα την κατάστασιν εις ην ταύτα ευρίσκονται και εφοδιάζει τα εκ τούτων εις τας δημοσίας πολιτικάς υπηρεσίας διατιθέμενα δια δελτίων απογραφής. β)Παρακολουθεί την πιστήν εφαρμογήν των διαταχθέντων ή διατασσομένων εκάστοτε μέτρων και περιορισμών, σχετικώς με την κυκλοφορίαν και εν γένει κατάστασιν των αυτοκινήτων οχημάτων και εισηγείται εις τον Πρόεδρον της Κυβερνήσεως την λήψιν των μέτρων εκείνων άτινα ήθελε κρίνει συντελεστικά της πλήρου και αποτελεσματικής εφαρμογής των διατασσομένων. Σελ. 247 Κρατικά αυτοκίνητα 21.Ε.ε.5-6 γ)Ελέγχει τας διατασσομένας και πραγματοποιουμένας δαπάνας επισκευής οιασδήποτε  φύσεως    είτε    αύται     εκτελούνται   εις    κρατικά είτε εις ιδιωτικά συνεργεία, συμφώνως προς την υπό του άρθρ. 11 του Ν.Δ. 2396/1953 προβλεπομένην διαδικασίαν. δ)Επιθεωρεί τα φυλάκια ελέγχου και δίδει τας δεούσας διασαφήσεις εις τας αρμοδίας διωκτικάς Αρχάς, τας επιφορτισμένας με τον έλεγχον της τηρήσεως των απαγορευτικών διατάξεων επί της κυκλοφορίας των οχημάτων προς ομαλήν και απρόσκοπτον διεξαγωγήν της υπηρεσίας των. ε)Εξετάζει την από διοικητικής πλευράς προκύπτουσαν ευθύνην των οδηγών κατά τας συγκρούσεις και δυστυχήματα και εισηγείται την κατά τας διατάξεις της υφισταμένης Νομοθεσίας και του Ν.Δ. 2396/1953 επιβολήν των αναλογουσών κυρώσεων. ς)Δύναται οσάκις ήθελεν αντιληφθή έκδηλον και μη δεδικαιολογημένην βλάβην του μηχανισμού του οχήματος ή άλλου τινός μέρους αυτού να παραπέμπη το όχημα προς εξέτασιν εις την αρμοδίαν Μηχανολογικήν Υπηρεσίαν και να καθορίζη την ενδεχομένην δια την πρόωρον φθοράν ευθύνην των οδηγών ή εκείνων κατ’ εντολήν των οποίων παρατύπως εκινήθη το υποστάν την ζημίαν όχημα. ζ)Παρακολουθεί την παράδοσιν και παραλαβήν των εις τον Ο.Δ.Ι.Σ.Υ. προς εκποίησιν διδομένων και περικοπέντων εκ των διαφόρων Υπηρεσιών οχημάτων και ειδικώτερον δύναται να ελέγξη την κατά τον χρόνον του ελέγχου κατάστασιν αυτών εν παραλληλισμώ προς την τοιαύτην του χρόνου παραλαβής. η)Αι κατά τόπους Δημόσιαι Υπηρεσίαι Πολιτικαί και Στρατιωτικαί και ιδία αι αρχαί Χωροφυλακής και Αστυνομίας Πόλεων υποχρεούνται να παρέχωσι πάσαν βοήθειαν και συνδρομήν εις άπαντας τους υπαλλήλους της συγκροτουμένης Υπηρεσίας Ελέγχου Κρατικών Αυτοκινήτων επί τη αιτήσει των, προς διευκόλυνσιν του έργου των. θ)Τέλος, η Υπηρεσία Ελέγχου Κρατικών Αυτοκινήτων καθίσταται υπεύθυνος δια την εκτέλεσιν των εις ταύτην ανατιθεμένων, δι’ ιδιαιτέρων μου εκάστοτε διαταγών ή αποφάσεων, προσθέτων συναφών καθηκόντων, και εισηγείται εις τον Πρόεδρον της Κυβερνήσεως παν μέτρον, όπερ ήθελε κρίνει συντελεστικόν δια την καλήν και πιστήν εφαρμογήν του υπ’ αριθ. 2396/53 Ν.Δ/τος. Σελ. 248 21.Ε.ε.6 Κρατικά αυτοκίνητα 